
	Չի ընդունվել
	Հաշվի առնելով նույն օրենքի 19-րդ հոդվածի 1ին մասին 2-րդ կետը, առաջարկում եմ նմանատիպ պայմաններ նաև առաջարկել 28 տարին լրացած և օրենքի այս փոփոխությամբ դեռ զորակոչային տարիքում գտնվող անձանց համար։ Եթե կառավարության քաղաքականության մեջ մտնում է ազատել ապօրինափար խուսափած և 27 տարին լրացած անձանց, որոշակի գումար վճարելու դիմաց, կարծում եմ նաև արդարացի կարող է լինել այդ հնարավորությունն ընձեռել լավագույն համալսարաններից մեկն ավարտած և ՀՀ-ում աշխատանքի անցած, բայց երեք տարին դեռ չաշխատած անձին՝ նրա ցանկության դեպքում։
	
	Գործող կարգավորումներով արդեն իսկ սահմանված զինվորական ծառայության զորակոչից ազատման ընթացակարգեր, իսկ առաջարկվող փոփոխությանը հետադարձ ուժ տալը չի բխում առաջարկվող փոփոխության տրամաբանությունից

	Առաջարկում եմ սույն օրենքի փոփոխությամբ տարանջատել լավագույն համալսարաններում սովորելու հանգամանքը աշխատանքի ընդունվելու հանգամանքից։ Որպես լավագույն համալսարաններից մեկի շրջանավարտ իրատեսական եմ համարում համալսարանի ավարտելը մինչև քաղաքացու 30 տարին լրանալը։ Այդպիսով կարող է քաղաքացուն տրվել տարկետում ուսումնառության համար առավելագույնը մինչև 30 տարին լրանալը, և նրա զորակոչային տարիքը լինի 31 տարեկանը, իսկ կառավարության որոշմամբ սահմանված աշխատանքի դիմելու դեպքում տրվի ևս 4 տարի ժամանակ, որպեսզի քաղաքացին կարողանա իրականացնել 3 տարվա աշխատանքը, այդիպիսով զորակոչային տարիքը դարձնելով համապատասխանաբար 31 և 35, կախված նրանից, թե օրենքի որ կետի հիման վրա քաղաքացին կստանա տարկետում։
 
Հիմնավորում՝
Քառամյա ժամանակը հնարավոր է չտեղավորվի մինչև 32 տարին լրանալը որոշ ծրագրերի կամ մասնագիտությունների դեպքում։
	
	Ասպիրանտուրան ավարտելու դեպքում քաղաքացին հնարավորություն ունի ազատվելու զինվորական ծառայությունից գիտությունների թեկնածուի աստիճան ունենալու դեպքում, իսկ զորակոչի տարիք սահմանելը մինչև 35 տարեկանը չի համապատասխանում ոլորտում իրականացվող քաղաքականությանը

	Հաշվի առնելով ոչ կրթական կամ աշխատանքային տարբերակով տարկետման տրման և զինվորական ծառայությունից ազատման հիմքերը, առաջարկում եմ նաև զորակոչային տարիքի փոփոխելու դեպքում հավելել և հստակեցնել, որ առողջական կամ ընտանեկան հիմքով տրված տարկետումները կարող են գործել մինչև քաղաքացու 27 տարին լրանալը։ 27 տարին լրանալուց հետո առողջական խնդիրներով կամ ընտանեկան կարգավիճակի պատճառով տարկետման հավակնող անձինք կազատվեն ծառայությունից, անկախ նրանց ստացած կրթությունից, կրթության որակից և համալսարանի ընտրությունից։
 
Հիմնավորում՝
Առողջական և ընտանեկան խնդիրների դեպքում անձի կրթությունը կամ կրթության հիմքով տարկետում ստանալը չպետք է ազդի նրա զինվորական ծառայությունից տարկետում ստանալու կամ ծառայությունից ազատվելու վրա։
	
	Առաջարկը չի վերաբերվում առաջարկվող փոփոխությունների տրամաբանությանը
	



